**REFERAT FRA ARBEIDSUTVALGETS TELEFONMØTE**

**15. MARS 2013**

**Møtedeltagere:** Vidar Eltun, Eirik Haga, Åshild Kjelsnes, Gustav Bahus, Jan Geir Solheim og Per Berger – samt Arne Bang.

**Følgende saker ble behandlet:**

01/13: Protokoll

02/13: Referatsaker

03/13: Regnskap 2012

04/13: Årsmelding 2012

05/13: Uttalelser til planer

06/13: Møtevirksomheten framover

07/13: Eventuelt

**01/13: PROTOKOLL**

./. Vedlagt følger protokollen fra arbeidsutvalgets telefonmøte den 30. november 2012.

Sekretæren har ikke mottatt merknader til protokollen

**VEDTAK:**

Arbeidsutvalget godkjenner protokollen fra arbeidsutvalgets møte den 30. november 2012.

**02/13: REFERATSAKER**

Her ble følgende saker referert:

1. **NTP – utsatt**

Stortingsmeldingen om NTP som var bebudet framlagt før påske er forsinket, og vil ventelig bli fremlagt 12. april.

1. **Viktige datoer vedr. E-16**

Det vises til arbeidsutvalgets ønske om oversikt over datoer for viktige hendelser langs E-16.

Sekretæren antar at det vedrørende planer er spesielt datoer vedr. kommunedelplaner m.v. som er mest aktuelle – og i nærmeste framtid gjelder dette

* Kommunedelplan Skaret – Hønefoss 14. mars
* Planprogram Kvamskleiva 15. mars
* Kommunedelplan Fagernes S – Hande 25. mars

Jfr. forslag til uttalelser i sak 05/13.

Det vises også til at arbeidet med reguleringsplan for Bjørum – Skaret er sendt på høring. Planen skal være ferdig i juni.

For øvrig ble det opplyst at Fylkesmannen i Buskerud hadde innsigelser mot alle alternativer på Skaret – Hønefoss.

1. **Folkeaksjon på Voss**

Den 8. februar 2013 ble det avholdt en aksjon på Voss for økt fokus på prioritering av strekningen fra Voss sentrum til Oppheim.

Stamvegutvalgets leder og nestleder samt ordførerne i Lærdal og Voss var blant deltagerne.

Jfr. nærmere info på stamvegutvalget.no

I møtet ble det etterlyst invitasjoner til flere i Stamvegutvalget ved slike markeringer.

1. **Felles uttalelse til Sandvika – Hønefoss**

Det er utarbeidet et felles skriv mellom ordførerne i Ringerike, Valdres og Hallingdal om viktigheten av prioritering av strekningen Sandvika – Hønefoss.

1. **Systemanalyse Bergen – Gävle**

Det vises til systemanalyse for E-16 Bergen – Gävle, som ble oversendt arbeidsutvalget den 18. februar d.å. for eventuelle merknader.

Per Berger deltok for øvrig i møtet på Gardermoen om systemanalysen den 11. februar d.å. og ga bl.a. innspill på at Hønefoss/Ringerike burde bedre markeres med sin treindustri i næringsomtalen i analysen.

Sekretæren har gitt innspill på at kartene må rettes opp – bl.a. ved at armen Sandvika – Hønefoss må tegnes i rødt som de øvrige deler av E-16.

En avventer nå den endelige versjonen av systemanalysen.

**VEDTAK:**

Arbeidsutvalget tar referatsakene til etterretning.

**03/13: ØKONOMI OG REGNSKAP 2012**

.//.Vedlagt følger stamvegutvalgets årsregnskap for 2012 samt revisorrapport av 28. februar 2013.

Regnskapet viser et underskudd på kr. 52 413,-, som innebærer at egenkapitalen i løpet av 2012 er redusert fra kr. 137 645 til kr. 85 232,-.

Dette betyr at vi nå snart må vurdere ny kapitaltilførsel for fortsatt drift – enten i 2013 eller 2014.

Tidligere har fylkeskommunene gått inn med kr. 25 000,- og kommunene med kr. 10 000,- hver når kassa er tom – forrige innbetaling var i 2009 (og før der i 2004 og 1998). Det har således vært beskjedne innbetalinger i det innkreving bare skjer hvert 4. år.

**VEDTAK:**

Arbeidsutvalget vil overfor Stamvegutvalget fremme følgende forslag til vedtak:

1. Stamvegutvalget godkjenner regnskapet for 2012
2. Stamvegutvalget vil anmode medlemmer om å tilrettelegge for innbetaling av ny kontingent i 2014. Dette fordelt på kr. 25 000,- fra hver fylkeskommune og kr. 10 000,- fra hver kommune.

**04/13: ÅRSMELDING 2012**

./. Vedlagt følger utkast til Stamvegutvalgets årsmelding for 2012.

**VEDTAK:**

Arbeidsutvalget vil overfor stamvegutvalget fremme følgende forslag til vedtak:

Stamvegutvalget godkjenner årsmeldingen for 2012

**05/13: UTTALELSER TIL PLANER**

Det registreres at følgende overordnede planer nå er ute til høring:

1. Kommunedelplan Skaret – Hønefoss (frist 14. mars)
2. Kommunedelplan Fagernes S – Hande (frist 25. mars)
3. Planprogram Kvamskleiva (frist 15. mars)

De to første planer er å finne på stamvegutvalget.no (vegprosjekter langs E-16), mens Kvamsleiva er omtalt under «Fønhus – Bagn – Bjørgo» på samme nettsted).

Dersom arbeidsutvalget ønsker å avgi uttalelser til disse - vises det til de respektive 3 vedlagte høringsutkast.

Uttalelser om Skaret – Hønefoss hadde frist 14. mars, og denne er oversendt Hole kommune med forbehold om endringer etter arbeids-utvalgets behandling.

Med forbehold om arbeidsutvalgets vurderinger fremmes følgende

**VEDTAK:**

Arbeidsutvalget slutter seg til de fremlagte utkast til uttalelser til planene om

1. Skaret – Hønefoss (kommunedelplan)
2. Fagernes S – Hande (kommunedelplan)
3. Kvamskleiva (planprogram)

**06/13: MØTEVIRKSOMHETEN FREMOVER**

Viktig med gjennomgang av stortingsmeldingen om NTP 2014-23 for eventuelle innspill overfor Stortinget, og at den endelige vurdering av dette skjer i Stamvegutvalgets årsmøte – etter forhåndsdrøftelser i arbeidsutvalget.

Basert på at stortingsmeldingen blir avgitt i 12. april, ble det enighet om følgende:

* Arbeidsutvalget 19. april (telefonmøte) kl. 08.00

**VEDTAK:**

1. Arbeidsutvalget avholder telefonmøte fredag den 19. april kl. 08.00.
2. Sekretæren ber ved utsendelsen av referatet alle i arbeidsutvalget oppgi «ledige dager», «dager som kan klareres» og «dager som er umulige» for stamvegutvalgets årsmøte.